सच्चा झूठा
सच्चा झूठा 1970 में बनी हिन्दी भाषा की फिल्म है। इसका निर्देशन मनमोहन देसाई ने किया था और इस फिल्म में राजेश खन्ना एक साधारण ग्रामीण के रूप में नजर आते हैं, जबकि उनका हमशक्ल एक बदमाश है। इसमें मुमताज़ और विनोद खन्ना भी हैं। संगीत कल्याणजी आनंदजी का है। फिल्म बॉक्स ऑफिस पर ब्लॉकबस्टर रही थी। राजेश खन्ना के प्रदर्शन को समीक्षकों द्वारा सराहा गया और उन्होंने सर्वश्रेष्ठ अभिनेता का फिल्मफेयर पुरस्कार भी जीता।